जीजा के कत्ल का बदला मर्डर कर लिया; UK बैठ बड़े भाई का गैंग चला रहा
Who is Gangster Nandu? Story of Kapil Sangwan, Jija's Murder Revenge and Empire in UK ल्ली पुलिस ने कल झज्जर व सोनीपत समेत हरियाणा के कई इलाकों में ताबड़तोड़ रेड की। यह रेड गैंगस्टर नंदू और उसके गुर्गों के ठिकानों पर हुई। दिल्ली का गैंगस्टर नंदू अचानक हरियाणा में सुर्खियों में आ गया।
दिल्ली पुलिस ने कल झज्जर व सोनीपत समेत हरियाणा के कई इलाकों में ताबड़तोड़ रेड की। यह रेड गैंगस्टर नंदू और उसके गुर्गों के ठिकानों पर हुई। दिल्ली का गैंगस्टर नंदू अचानक हरियाणा में सुर्खियों में आ गया। ऐसे में सब ये जानना चाहते हैं कि आखिर यह नंदू गैंगस्टर है कौन? जिसके पीछे दिल्ली पुलिस लगी हुई है।
नंदू का पूरा नाम कपिल सांगवान है। उसे दिल्ली का स्टाइलिश गुंडा भी कहा जाता है। भाजपा नेता सुरेंद्र मटियाला के मर्डर के बाद वह पुलिस की आंखों में चुभ रहा है। जिसके बाद उसके नेटवर्क को तोड़ने का काम शुरू हो चुका है। पढ़िए कपिल सांगवान के गैंगस्टर नंदू बनने की कहानी...
गुस्सैल किस्म का नंदू, होटल मैनेजमेंट का कोर्स किया
दरअसल, दिल्ली के द्वारका जिले में पड़ने वाले नजफगढ़ इलाके के नंदा एनक्लेव का रहने वाला कपिल सांगवान उर्फ नंदू पढ़ाई में तो ठीक ठाक रहा ही, लेकिन उसके बड़े भाई ज्योति सांगवान उर्फ बाबा के आपराधिक रिकॉर्ड ने उसे गुस्सैल किस्म का बनाए रखा।
कपिल ने अपनी शुरुआती पढ़ाई दिल्ली के ही विकासपुरी के स्कूल से की। 12वीं तक की पढ़ाई पूरी कर वह होटल मैनेजमेंट करने के लिए गुरुग्राम के मानेसर स्थित एमिटी यूनिवर्सिटी में पढ़ने चला गया। इसी बीच उसकी जिंदगी ने एक नया मोड लिया।
छावला में दर्ज हुआ पहला केस
2014 में कपिल सांगवान उर्फ नंदू का दिल्ली के छावला इलाके में किसी के साथ झगड़ा हो गया था। जिसके बाद पुलिस ने कपिल पर आर्म्स एक्ट और झगड़े का केस दर्ज किया था। बाद में कपिल जेल में भी गया। जेल से छूटने के बाद वह छोटी-मोटी वारदातों में शामिल रहा। वहीं दूसरी तरह उसका भाई ज्योति सांगवान उर्फ बाबा कई बड़ी आपराधिक घटनाओं के चलते पहले से जेल में बंद था।
ज्योति बाबा का दुश्मन उस वक्त दिल्ली का दूसरा गैंगस्टर मंजीत महाल था। मंजित महाल के शूटर कहे जाने वाले नफे उर्फ मंत्री ने 2015 में ज्योति बाबा के जीजा सुनील उर्फ डॉक्टर का मर्डर कर दिया। दोनों के बीच पैसों को लेकर झगड़ा चल रहा था।
मर्डर का बदला मर्डर...
मीडिया रिपोर्ट्स के मुताबिक, उस वक्त जेल में बंद ज्योति बाबा ने अपने छोटे भाई कपिल सांगवान उर्फ नंदू को जीजा की मौत का बदला लेने को कहा और फिर नंदू ने जीजा की हत्या में शामिल नफे के पिता हरि किशन का मर्डर कर दिया। उसकी बहन और मां पर भी हमला किया। अगले साल 2016 साल जीजा के हत्याकांड में शामिल दूसरे आरोपी धर्मेन्द्र के पिता विनोद को भी मार दिया।
इतना ही नहीं नंदू ने 2017 में गैंगस्टर मंजीत महाल के पिता की भी हत्या करा दी। ज्योति बाबा पहले से जेल में बंद था और नंदू को भी पुलिस ने अरेस्ट कर जेल भेज दिया। जेल में रहते हुए ही दोनों भाईयों ने अपनी खुद की गैंग खड़ी कर दी और फिर दिल्ली, हरियाणा में कई आपराधिक वारदातें कराई।
दोनों भाई पैरोल लेकर फरार हुए
साल 2019 की बात है। ज्योति बाबा और नंदू दोनों अपनी मां के ऑपरेशन के बहाने जेल से पैरोल लेकर बाहर आए, लेकिन उसके बाद वापस नहीं लौटे। अगले साल 2020 में दिल्ली पुलिस ने ज्योति बाबा को गुजरात से गिरफ्तार कर लिया, लेकिन नंदू पकड़ में नहीं आया। दोनों भाईयों पर दिल्ली पुलिस ने मकोका लगा दिया। ज्योति बाबा अभी जेल के अंदर ही बंद है। इस बीच पुलिस को पता चला कि कपिल सांगवान विदेश भाग गया। उसके उस पर 2 लाख रुपए का इनाम रखा गया और उसका रेड कॉर्नर नोटिस भी जारी कराया गया।
नंदू UK से ऑपरेट कर रहा गैंग
कपिल सांगवान उर्फ नंदू के UK में होने का पता चला है। करीब एक माह पहले दिल्ली में BJP नेता सुरेन्द्र मटियाला की हत्या हुई। इस हत्याकांड में नंदू का नाम सामने आया, जिसने यूके में ही बैठकर मर्डर प्लान किया और अपने गुर्गो के जरिए हत्या करा दी। इस हत्याकांड में 8 आरोपी पकड़े जा चुके है। आरोपियों के पकड़े जाने के बाद ही नंदू को लेकर खुलासा हुआ था।
नंदू के नेटवर्क तो तोड़ने के लिए एक दिन पहले ही दिल्ली पुलिस ने स्पेशल अभियान चलाया और नंदू गैंग से जुड़े तमाम लोगों के ठिकानों पर एक साथ छापेमारी की गई। लाखों रुपए कैश, हथियार और अन्य चीजें मिली। उसकी गैंग के 6 बदमाशों को भी पकड़ा गया है। नंदू अपनी गैंग को यूके से ही ऑपरेट करने के साथ जेल में बंद गैंगस्टर्स तक मदद पहुंचा रहा था।
गैंगस्टर्स से जुड़ी ये खबरें भी पढ़ें..
जिगरी यार गैंगस्टर कैसे बने जानी दुश्मन?:एक थप्पड़ के बदले 2 मर्डर...टिल्लू ताजपुरिया और गोगी मान की दुश्मनी की खौफनाक कहानी
दिल्ली स्थित देश की सबसे हाई सिक्योरिटी वाली तिहाड़ जेल में 1 महीने में एक दिन पहले दूसरे गैंगस्टर टिल्लू ताजपुरिया की चाकुओं से गोदकर हत्या कर दी गई। ताजपुरिया दिल्ली के दाउद के नाम से मशहूर नीरज बवाना और पंजाब के कुख्यात शार्पशूटर दविंदर बंबीहा गैंग के सिंडिकेट में था। टिल्लू ताजपुरिया के मर्डर का जिम्मेदार जितेंद्र मान उर्फ गोगी गैंग को माना जा रहा है। टिल्लू और गोगी कभी जिगरी यार हुआ करते थे। ऐसे में सब ये जानना चाहते हैं कि आखिर ऐसा क्या हुआ कि दोनों एक-दूसरे के खून के प्यासे हो गए और अब दोनों इस दुनिया में नहीं रहे टिल्लू-गोगी के दोस्त से दुश्मन बनने की कहानी...